Anlægsbevilling - Lokale stier, hundeskove og lignende friluftsprojekter 
Sagsfremstilling 
223.     Anlægsbevilling - Lokale stier, hundeskove og lignende friluftsprojekter - Åbent 
  
  
SAGENS INDHOLD 
I budget 2014-17 afsatte Byrådet et rådighedsbeløb på 300.000 kr. til anlægsforslag A-221: ”Lokale stier, 
hundeskove og lignende friluftsprojekter”. På møde 28. oktober 2014 godkendte Byrådet en bevilling på 123.514 kr. 
til skovrejsning i [adresse]. I denne sag skal Byrådet tage stilling til bevilling af den resterende del af det afsatte 
rådighedsbeløb.  
  
Teknik og Kultur foreslår, at det afsatte beløb anvendes til følgende opgaver: 
· Yderligere arbejde med MTB-spor  
· Medfinansiering af yderligere udvikling af [adresse]. 
  
[adresse] og Team Søften er nu færdige med at anlægge de planlagte MTB-spor. Projekterne er 
gennemført inden for de afsatte midler. Det har dog vist sig, at der stadig kan forbedres og udvikles på sporene. Det 
kunne f.eks. være bedre faciliteter til børn og nye cyklister såsom et teknisk område med små hop og en såkaldt 
rock garden (område med store og små sten, der skal forceres).  
  
I forbindelse med Budget 2015 er der kommet forslag fra Ulstrup-området om etablering af MTB-spor. Erfaringerne 
fra de første to spor viser, at det kræver forarbejde og konsulentbistand at komme i gang med selve anlægget af 
sporene.   
  
Teknik og Kultur foreslår at afsætte yderligere 136.000 kr. til udvikling og tilpasning af de etablerede spor samt til 
forarbejde til eventuelle nye MTB-spor. 
  
Hundeskoven i Hammel er blevet en stor succes, og de mange frivillige i foreningen [adresse] gør et stort 
stykke arbejde med at passe området. Foreningen vil dog fortsat gerne udvikle området. Derfor arbejder de i 
øjeblikket på en projektbeskrivelse, der skal forsøge at skaffe ekstern finansiering til en oprensning af sø, etablering 
af madpakkehus samt handicapvenlige stier i selve skovstykket. Den samlede projektøkonomi vil forventeligt blive 
på ca. 200.000 kr. Heraf foreslår Teknik og Kultur at [adresse] medfinansierer 40.000 kr. 
  
VURDERING 
 
Byråd 
16. december 2014 
Sagsnr. 710-2014-
58330 
Dok.nr. 710-2014-
278109 
Sagsbehandler 
DPPSTU 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
  
Teknik og Kultur vurderer, at de to projekter understøtter ønsket om at etablere tidssvarende faciliteter til friluftsliv. 
Projekterne understøtter endvidere kommunens fokus på det frivillige engagement og de frivilliges ønsker til 
udvikling af deres interesseområder. 
  
ØKONOMI 
I budget 2014-17 afsatte Byrådet et rådighedsbeløb på 300.000 kr. til anlægsforslag A-221 ”Lokale stier, 
hundeskove og lign. friluftsprojekter”.  
  
I denne sag skal Byrådet alene tage stilling til anlægsbevilling vedrørende 176.000 kr.. Fordelt med henholdsvis 
136.000 kr. til yderligere arbejde med MTB-spor og 40.000 kr. til medfinansiering af udvikling af Hammel 
[adresse]. 
  
De resterende 124.000 kr. af anlægsforslag A-221 har Byrådet bevilget til skovrejsning i [adresse].  
  
INDDRAGELSE 
Etablering og den daglige brug af mountainbikesporene i Hammel og Hinnerup er funderet på en stor frivillig indsats. 
Denne positive udvikling forsøges fastholdt i samarbejde med Hammel Cykle Klub og Team Søften om såvel daglig 
drift som udvikling af områderne. Samme fremgangsmåde vil blive anvendt i forhold til samt evt. nye foreninger eller 
privat personer, der har interesse for at etablere et MTB-spor. 
                           
Drift og vedligehold af [adresse] finder sted i et løbende samarbejde mellem Teknik og Kultur og 
Foreningen [adresse]. Dette samarbejde har ført til ideen om at søge eksterne midler til yderligere 
udvikling af hundeskov. 
  
INDSTILLING 
Teknik- og kulturdirektøren indstiller til Byrådet: 
  
1.   At bevilge det resterende anlægsbeløb på 176.000 kr. fordelt som beskrevet ovenfor finansieret af det afsatte 
rådighedsbeløb til Lokale stier, hundeskove og lignende friluftsprojekter i budget 2014. 
  
BESLUTNING 
  
Teknik- og Miljøudvalget, 4. december 2014: 
Fraværende: Ingen 
  
Indstilles godkendt. 
  
Økonomiudvalget, 9. december 2014: 
Fraværende: Jacob Dahl 
  
Indstilles godkendt. 
  
  
  
Byråd, 16. december 2014: 
Fraværende: Ingen 
  
Godkendt. 
